Jedan od državnih organa koji ubedljivo najsporije odlučuje o zahtevima stranaka je Republički geodetski zavod odnosno Služba za katastar nepokretnosti. Od kada su se uveli notari treba biti iskren pa reći da katastar notarske predmete rešava dosta efikasno i potrebno im je nekih mesec  dana do 3 meseca da donesu rešenje. Problem nastaje kada stranka po njenom ličnom zahtevu ( ne zahtevu notara) traži neku uknjižbu zabeležbu ili slično. U ovakim predmetima katastar je u stanju mesecima ili čak godinama da odlučuje čime se drastično krše prava strankama. Kao jedno od efikasnijih rešenja koje je dosta puta pomoglo u praksi naša advokatska kancelarija vidi upućivanje dopisa- prijave ombdusmanu u kome se navode konkretne činjenice. U praksi nakon reakcije ombdusmana  katastar značajno ubrzava  rad  i često posle samo nekoliko nedelja nakon reakcije ombudsmana donosi traženo rešenje. Ljudi naravno često pokušavaju raznim vezama i drugim kanalima bezuspešno da ubrzaju odlučivanje u predmetu.